runetrust/blame-folketinget-dk huggingface dataset:
Leif Mikkelsen (NY), 2007-10-09:
Det kunne måske også fra regeringens side overvejes, om det var interessant med en differentiering i de jordskatter, vi har, alt efter om man nu bruger sin jord til økologisk produktion eller ej, al den stund økologisk produktion jo ikke efterlader en regning til fremtidens borgere i det her samfund rent miljømæssigt.
Peter Kofod Poulsen (DF), 2018-05-17:
Jo, men er det rimeligt, at man kan rejse igennem en stribe helt fredelige lande og så tilfældigvis komme til Danmark og så sige: Her vil jeg gerne være; jeg gad ikke alle de andre lande, så jeg tager nr. 7 eller nr. 8, eller hvilket land det nu måtte være?
Peter Skaarup (DF), 2001-10-25:
Det kan godt undre, når kirkeministeren kommer fra et parti, Det Radikale Venstre, som går ind for mange folkeafstemninger, at man i den grad vil køre lukkede beslutninger - dette skal ikke ud til folkeafstemninger - uden at befolkningen har mulighed for at følge med i, hvad der rent faktisk foregår.
Lars Barfoed (KF), 2002-05-16:
Det er faktisk en problemstilling, jeg har interesseret mig for ganske længe, og jeg brugte i hvert fald begrebet første gang i forbindelse med, at De Konservative i Frederiksborg Amt lavede en konference netop om at sikre en bedre balance mellem arbejdsliv og familieliv, så det kan være, at SF har følt sig inspireret af artikler osv., der udsprang derfra, hvem ved?
Bjarne Laustsen (S), 2003-12-12:
Den dag var Dansk Folkeparti ikke i stand til at komme med et konkret svar og sige, at det her rører vi ikke ved, for vi har faktisk lavet en aftale, »Flere i arbejde«, der handler om, hvordan man skal aktiveres osv., og dermed også, hvordan man får fat i dagpengene.
Keld Albrechtsen (EL), 2004-04-23:
I den anledning vil jeg godt spørge ministeren: Indgår det her forslag i finansieringen af de skattelettelser, som regeringen planlægger at gennemføre pr. 1. januar, for at undgå at der ellers kommer en skattestigning som følge af den vælgercheck, man sender ud i juni?
Ida Auken (RV), 2019-05-03:
Så det, der mangler allerallermest i dansk energipolitik, er lederskab, og derfor glæder det mig utrolig meget, og det er det, der glæder mig allermest i dag, at vi er så frygtelig tæt på et valg, og jeg tror på, at hvis vi får et andet flertal i Danmark, hvor det ikke er Dansk Folkeparti, der svinger taktstokken, for de vil jo ikke, når det kommer til stykket, men vil hellere overlade det til de højere magter, hellere aflyse de tiltag, vi har gjort ovre ved Vesterhavet, når der skal bygges vindmøller, men nogle, der vil en grøn fremtid for Danmark, der vil energipolitikken, så tror jeg også på, at vi kan komme tilbage i front og ikke dratte ned ad listerne som et land, der ikke længere er de grønne ledere i verden.
Jacob Mark (SF), 2017-12-22:
Det er jo svært at spå om sådan nogle ting, men mener De Konservative, og mener ordføreren, at man godt kan spare 12,5 pct. eller måske endnu mere, som Dansk Folkeparti foreslår – de foreslår op til 25 pct. – uden at det vil få alvorlige konsekvenser for public servicen i Danmark?
Karen Jespersen (S), 2000-11-29:
Derfor valgte jeg at lave den anden løsning, hvor man laver det her særlige center, hvor vi udnytter den lovgivning, der er i dag, til dens yderste grænser, hvor vi har lavet politistation i Sandholmlejren, døgnbemandet, personale hele døgnet, politipatruljering i lokalområdet, og hvor det ser ud til - nu har det virket i 1-2 måneder - at det har en præventiv virkning.
Anders Kronborg (S), 2024-04-25:
Hvis hr. Pelle Dragsted synes, vi skal gå endnu længere – for jeg synes jo, ordføreren nævner enormt mange gode eksempler, har lande på osv., og også nogle ting, som jeg i hvert fald ikke lige umiddelbart kendte til – vil Socialdemokratiet også være meget åben for at bakke op om høringer i udvalget og konferencer.
Bjarne Laustsen (S), 2008-06-03:
Jeg har nævnt nogle af dem, bl.a. fiskepigerne, tagdækkerne, det kan være reservetjenerne, det kan være andre grupper, der bliver meget hårdt ramt af det her, og jeg ved, at både Dansk Folkeparti og De Radikale har været inde på nogle lignende tanker om, at hvis det viser sig, at der er nogle, der bliver hårdt ramt her, vil man kigge på det.
Per Clausen (EL), 2008-01-31:
Det er Enhedslistens udgangspunkt, at hvis det virkelig var hensigten, formålet, at skabe de bedst mulige kollektive transportforbindelse til den sydlige del af Danmark øst for Storebælt, så er det for os fuldstændig ubegribeligt, at det skal kobles sammen med en miljømæssigt fuldstændig tåbelig konstruktion, som handler om at gøre Danmark til et transitland for lastvogne.
Frank Jensen (S), 1999-05-21:
Det er det, der er regeringens målsætning, nemlig at afmystificere, om vi alle sammen bærer på vores opfattelser alene på baggrund af myter og ammestuehistorier om henholdsvis efterretningstjenesten og dens eventuelle manglende evne til at kunne overholde gældende lovgivning og på den anden side det politiske miljø i Danmark.
Hans Kristian Skibby (DF), 2020-05-13:
Derfor er det jo, det er vigtigt, at vi får finansministeren til at sige, hvad det konkret er, der vil komme ind i nogle forhandlinger i forhold til SAS' fremtidige virke, når de partier, som regeringen jo er støttet af, går ud åbenlyst og siger, at skal der gives en statsstøtte i en eller anden form til SAS, så skal den være på betingelse af, at man stiller endnu flere og stærkere klimakrav til virksomheden, hvilket så gør, at den mister sin konkurrenceevne over for dem, den konkurrerer med.
Carolina Magdalene Maier (ALT), 2017-03-21:
Men ifølge bemærkningerne til det her lovforslag, er årsagen til, at man ønsker at sidestille folkekirkens præster med andre religiøse forkyndere, at man gerne vil sikre, at der ikke kan opstå tvivl om, hvorvidt de afgørelser, der træffes af domstolene, er påvirket af bl.a. religiøs overbevisning.
Torsten Schack Pedersen (V), 2014-11-25:
Så må jeg sige, at hvis regeringen mener, at det er principielt forkert, forstår jeg ikke, hvorfor regeringen ikke gør det mere åbent, i stedet for at gøre det via et skatteinstrument og sige, at det tilskud, der gør det muligt for en skatteborger at køre den her sag og turde tage risikoen, vil man gøre skattepligtigt.
Astrid Krag (S), 2019-12-10:
Jeg er enig i, at en del af det, som vi også drøftede, sidst vi havde en ordveksling, er, at noget af den ro og stabilitet opnår man kun – eller i nogle tilfælde kan man opnå det – hvis man kan sikre et ordentligt samarbejde med de biologiske forældre og også støtte dem i deres rolle.
Per Stig Møller (KF), 2006-05-04:
De diskuterer CIA-overflyvninger, som også diskuteres i EU-sammenhæng og undersøges i EU-sammenhæng og Europa-Parlamentets sammenhæng, i stedet for – som SF gjorde meget flot – at komme ind på alle de ting, som det er væsentligt at Europarådet selv kan gøre bedre, f.eks. at anmode Menneskerettighedsdomstolen om at koncentrere sit arbejde om konventionerne.
Pia Gjellerup (S), 2000-04-28:
Det ene er især blevet fremført af Venstres ordfører, men er også blevet gentaget af den konservative ordfører m.fl.: Man skal ikke interessere sig for eller gøre noget ved, hvad der sker i private virksomheder på ledelsesområdet, fra politisk hold eller fra det offentliges side, for det kan de godt selv.
Peter Juel Jensen (V), 2014-02-05:
CRT har lavet en analyse af, hvordan det ser ud, hvad man mangler, men vil regeringen og dermed ministeriet så være behjælpelige med at opstille de mulige løsninger, og vil ministeren indkalde en forligskreds, således at vi kan få kigget på det inden den 1. juni i år, hvor Danish Crown ser ud til at lukke på Bornholm?
Pernille Rosenkrantz-Theil (S), 2021-03-17:
Det vil sige, at i stedet for at det blev sådan et enten-eller – at enten kom man tilbage på fuld tid, eller også kom man slet ikke tilbage – så gik man ind og tog stilling til, om det var muligt at komme tilbage et par dage; det var formuleringen fra Venstres formand.
Keld Albrechtsen (EL), 1998-04-28:
osv., og det er da i høj grad de mennesker, som kaldes marginaliserede, som vi har fået integreret i de projekter. Det er selvfølgelig svært, og det kommer ikke af sig selv, men så meget synes jeg dog skal siges, når kritikken nu er så stærkt formuleret i SF's bemærkninger.
Jens Rohde (KD), 2021-10-07:
Men der er én ting, der skurrer lidt, og det er jo den her merkantilisering af vores uddannelsessystem, i forhold til det her med at du med djævelens vold og magt skal være nyttig på arbejdsmarkedet, inden du får set dig om, og det kan ikke gå hurtigt nok.
Morten Dahlin (V), 2025-12-03:
Jeg har ikke nogen tal, der viser, at det er en tendens, men jeg kan på diverse avisskriverier også se, at der opstår en række sager a la det her, og derfor vil jeg også gerne her, ligesom jeg gjorde det i forhold til spørgerens partifælle, erklære mig åben over for at se på, om det regelsæt, vi har i dag, er godt nok, og om det også tager nok hensyn til naboerne på den anden side af kommunegrænsen.
Steffen Larsen (LA), 2025-05-07:
I rapporten fra Udlændinge- og Integrationsministeriet med 25 eksempler på negativ social kontrol, som er skrevet af gruppen MÆRK eller Nationalt Center mod Æresrelaterede Konflikter – som jeg husker navnet – er der en interviewperson, der fortæller om en ung kvinde, der udsættes for omfattende vold og kontrol af sin familie.
Keld Albrechtsen (EL), 2002-11-22:
Til hr. Dohrmann vil jeg sige: Når det fra min side med fuldstændig sikkerhed kan siges, at den tidligere regering ikke havde påtænkt nogen nedskæringer, skyldes det jo, at de beløb, hr. Dohrmann henviser til, og som oprindelig stod i budgetoverslagene i finansloven, blev ændret ved en aftale, som SF og Enhedslisten indgik med regeringen.
Margrethe Vestager (RV), 2009-11-11:
Derfor vil jeg afslutningsvis sige, at det ville være et gode, hvis statsministeren kunne blive lidt mere konkret end ved at sige dobbelttænkning, når han skal sige, hvad det er, vi kan forvente os af finanslovforhandlingerne, for de initiativer, regeringen har taget indtil videre, når den selv samarbejder med Dansk Folkeparti, er jo præget af at tænke i likviditet eller i at tænke i privat efterspørgsel.
Gitte Lillelund Bech (V), 2000-03-14:
Jeg vil gerne spørge trafikministeren, hvor langt ministeriet er med hensyn til at give adgang til dele af Post Danmarks database til de virksomheder, som befordrer breve over 250 g, for som bekendt er der ikke befordringspligt for Post Danmark til breve over 250 g.
Mikkel Dencker (DF), 2017-05-16:
Det er jo sådan, at der er en række ting, som i dag er obligatoriske at vurdere, bl.a. hvordan lovforslag har betydning for økonomiske og administrative konsekvenser for stat, regioner og kommuner, og tilsvarende for erhvervslivet, hvilke konsekvenser der er for miljø, EU-ret og administrative konsekvenser for borgerne.
Rasmus Jarlov (KF), 2021-01-14:
Derfor er det en skattestigning, som rammer meget hårdt for alle mennesker og særlig de mennesker, som ikke har særlig mange penge, og derfor er det endnu et ulighedsskabende tiltag fra regeringen og dens støttepartier, som vi undrer os over at man stemmer for på venstrefløjen, men det må man jo selv forsvare.
Simon Emil Ammitzbøll (RV), 2005-11-04:
Jeg kan berolige Venstres ordfører med, at jeg ikke har nogen planer om at starte en lokalradiovirksomhed, men jeg synes, det er lidt interessant, når vi nu har brugt så lang tid, også i den seneste folketingssamling, på at diskutere kommunalreform, og vi har hørt, hvordan flere opgaver skulle lægges ud i det lokale miljø.
Per Clausen (EL), 2013-12-05:
På den anden side må man vel sige, at det jo kommer på et rigtig, rigtig godt og passende tidspunkt, særlig set i lyset af debatten i dag, fordi den jo understreger, at der er klar og utvetydig forskel på den tilgang, den nuværende regering har til, hvordan landbrugserhvervet skal udvikle sig i Danmark og hvordan man skal sikre dyrevelfærden, og den tilgang, som Venstre og Dansk Folkeparti har.
Malte Larsen (S), 2022-09-28:
Hvad der så kommer til at ske hen ad vejen, er der jo ingen af os der kan forudsige, men vi er hele tiden opmærksomme på, at vi for det første ikke må skubbe til inflationen, så den bliver højere, end den er, og for det andet skal vi i det socialdemokratiske afsæt hele tiden sørge for, at der en løsning for de svageste i det her samfund.
Christina Egelund (LA), 2017-10-05:
Men vi er heller ikke blinde for, at der har været nogle skoler, at der er nogle skoler, hvor formålsparagraffen i den grad bliver udfordret, altså hvor man underviser i alt andet end demokrati og frisind og at gå op i de frihedsrettigheder og kønnenes ligeværd og alt det, som vi hylder i Danmark, og som også er en del af det værdigrundlag, som friskolerne skal bekende sig til.
Kristian Jensen (V), 2008-05-06:
Hvis jeg skal prøve at kommentere nogle af de enkelte indlæg, der har været undervejs, kan jeg jo starte med at sige, at jeg synes, at hr. Morten Messerschmidts indlæg var ganske engageret og spændende, men jeg er nu ikke enig i, at det, vi har lavet her, ligger for langt mod venstre side af Folketingssalen.
Marlene Harpsøe (DD), 2023-11-30:
Samtidig ønsker Folketinget, at gymnasiet bevarer sit formål og høje faglige niveau, men at fagpakken udvikles, så praksisrettede fag f.eks. bidrager til, at flere unge finder ud af, hvad der motiverer dem, og hvad de er gode til, og får mulighed for at dyrke det.
Helle Sjelle (KF), 2010-05-28:
Alt i alt synes vi altså, at udkastet til den nye udviklingspolitiske strategi er en hel bunke af gode ideer og konkrete forslag, som forhåbentlig vil gøre, at den bistand, som de danske skatteydere hvert år yder til verdens fattigste lande, bliver udnyttet så godt som overhovedet muligt.
Lars Christian Lilleholt (V), 2016-05-12:
Jeg synes også, at i forhold til at sikre, at det er danske forbrugere og danske virksomheder, der får gavn af de forskellige tilskudsordninger, der er til den grønne energi, er det også godt, hvis det er de danske virksomheder og danske forbrugere, der får mulighed for at udnytte dem.
Jørn Jespersen (SF), 2002-05-28:
De siger entydigt det samme: Det vil gavne de store byer og skade udkantområderne; det vil føre til en forslumning af det åbne land omkring de større byområder, og det vil føre til et massivt boligbyggeri i det åbne land, som vil true både natur, jorden som ressource og andre interesser som f.eks. drikkevandsforsyning.
Stine Brix (EL), 2017-12-15:
For det er ikke rimeligt, at det er de mennesker, som betaler til satspuljen, f.eks. pensionister, førtidspensionister, arbejdsløse, syge – som jo er dem, der betaler til satspuljen – som skal betale for, at vi har en psykiatri, der hænger sammen.
Charlotte Antonsen (V), 1999-12-08:
Det har vi så set i NATO i form af, at man har ændret konceptet, så man i dag kan gå »out of area«, altså gå ind og løse den nye type konflikter, man har, og det, der så skal til at ske her på Helsinkitopmødet, er faktisk, at man skal til at gøre noget tilsvarende i Europa.
Henning Hyllested (EL), 2013-05-07:
Når jeg tager ordet her ved tredjebehandlingen, er det selvfølgelig på baggrund af den forholdsvis heftige diskussion, der opstod omkring Enhedslistens ændringsforslag i forbindelse med andenbehandlingen, hvor vi jo måtte høre på beskyldninger om, at vi i virkeligheden ikke støttede den kollektive trafik, når vi kunne finde på at stille den slags ændringsforslag.
Keld Albrechtsen (EL), 1998-02-03:
jeg også ministeren gør - at der bag Indiens modvilje mod denne traktat ligger et reelt problem, nemlig det, at lande som Frankrig og USA, formentlig også Kina og Storbritannien, i øjeblikket dog næppe Rusland, er i stand til at fortsætte udviklingen af kernevåbensystemer på baggrund af simulerede prøvesprængninger.
Astrid Krag (S), 2020-01-15:
Undskyld, hvis jeg kom til at kalde det et skabelonspørgsmål før, men når vi står i en situation, hvor regeringen øger antallet af statslige arbejdspladser i Ankestyrelsen i Aalborg med 20 og man kan bruge det som et afsæt til at være bekymret for, at vi skulle være i gang med at ville lukke Ankestyrelsen i Aalborg, så tror jeg simpelt hen, at man skal være helt særligt sindet for at kunne drage den konklusion.
Morten Helveg Petersen (RV), 2004-05-12:
Spørgsmålet er, om ord som tilgængelighed eller adgang i virkeligheden er endnu mere rigtige, for der må vel være øvre grænser for åbenhed, når personfølsomme oplysninger skal respekteres og forholdet til fremmede magter skal respekteres, hvilket SF også gør opmærksom på i beslutningsforslaget.
Marianne Jelved (RV), 2003-03-25:
Det Radikale Venstre er meget positiv over for lovforslaget om ændringer af kommunalbestyrelsesmedlemmers muligheder for at varetage deres ansvar og leve op til det ansvar, de har, og dernæst at gennemføre Klagereformudvalgets betænkning, eller så vidt ministeren nu har følt sig enig i flertallet af Klagereformudvalgets indstillinger.
Erling Bonnesen (V), 2012-12-11:
For når man har kørt en valgkamp igennem og holdt mange, mange taler, hvor det bliver sagt tydeligt hele vejen rundt fra rigtig mange partier, at nu skal vi altså have styrket landdistrikterne og yderkommunerne osv., så går det ikke, når det kommer til den konkrete handling, at kæden ryger af lige i den allersidste stund, som det f.eks. skete i jordbrugskommissionssagen.
Karen Jespersen (V), 2008-04-02:
Tallene, der med jævne mellemrum bliver offentliggjort, viser, at i sammenhæng med den her handlingsplan, som er sat i værk - det er jo aldrig helt til at vide, hvad der er årsagen - er antallet af kvinder, der har været udsat for vold i et partnerskab, faktisk faldet fra 41.000 til 28.000.
Rosa Lund (EL), 2012-11-23:
Men der er selvfølgelig en sammenhæng, og derfor, vil jeg sige til hr. Peter Juel Jensen, er vi jo i Enhedslisten også meget store fortalere for, at man sætter gang i de offentlige byggerier, og at vi sikrer, at der kommer lærlinge ved alle de offentlige byggerier, vi har.
Ole Birk Olesen (LA), 2014-11-25:
Det, der er lagt frem i lovforslaget, er jo, at værdien af det her fradrag skal falde år for år på grund af inflationen, og derfor siger man, at det kun koster 250 mio. kr. Men det første år koster det altså 570 mio. kr., og så koster det 535 mio. kr., og det er inflationen, der gør, at det falder i værdi.
Mette Abildgaard (KF), 2021-12-07:
Jeg synes, det er helt vildt, hvis ordføreren virkelig oprigtigt tror på, at det for mig som ældreordfører, for mig som barnebarn og som datter, for mig som tidligere medarbejder på et plejehjem, er vigtigt, hvordan de private leverandører har det, altså om de kan lave et overskud eller ej.
Kristian Thulesen Dahl (DF), 2005-11-24:
Desuden har man fra statens side forsøgt at målrette nogle af de puljer, som hr. Ole Sohn nævnte i sit første indlæg – nogle synes, de er forkætrede, men vi synes, de kan være helt nødvendige – så de vanskeligst stillede kommuner er blevet bedre stillet, end de ellers ville have været.
Carsten Hansen (S), 2005-11-22:
Og så vil jeg bare sige, at når der står i lovforslaget, at alle parterne er enige om det, og at det er efter indstilling fra dem, så er den gengivelse, jeg hører udefra, at det i virkeligheden var et politisk flertal med regeringen og Dansk Folkeparti, der gik til parterne og sagde: Vi er enige om, at der skal gennemføres mesterlære.
Marlene Harpsøe (DF), 2010-02-05:
Derudover vil jeg også gerne gentage det, som jeg har sagt i min ordførertale: Hver eneste isolation, der sker, bliver indberettet til Direktoratet for Kriminalforsorgen, så man sørger for at sikre, at der selvfølgelig ikke sker nogen unødvendige isolationer.
Søren Søndergaard (EL), 2023-04-20:
Vi synes også, at det var en rigtig god dag, da Enhedslisten sammen med Socialdemokratiet, SF, Radikale Venstre, Alternativet og Kristendemokraterne den 11. maj indgik en aftale, som lagde rammerne for et sådant institut med hovedsæde i Roskilde.
Marianne Jelved (RV), 2002-10-03:
Og jeg går ud fra, at svaret er ja, for det må være ethvert partis ambition. Så spørger jeg helt åbent, fordi jeg respekterer, at Dansk Folkeparti har en helt anden politik, end Det Radikale Venstre har om f.eks. EU-spørgsmål: Hvordan forestiller Dansk Folkeparti sig, at det skulle kunne lade sig gøre at blive et regeringsbærende parti med den europapolitik, som Dansk Folkeparti har og står for?
Hans Kristian Skibby (DF), 2012-05-31:
Men i Dansk Folkeparti er vi optimistiske mennesker, og vi tror faktisk på, at det inden længe, måske når der engang skal være årsmøder og kongresser i regeringspartierne, hvor man har behov for at få en fjer i hatten osv., jo kunne være, at en vækstpakke netop kunne komme til at indeholde en del af det her forslag, som vi har behandlet her i dag.
Martin Lidegaard (RV), 2007-05-10:
Jeg kan egentlig også godt følge ministeren i hendes modvilje mod centrale ordninger, men jeg ved ikke, hvorfor det er mindre centralt at pålægge kommunerne engang om 1-2 år at skulle lave en vejledning, der så skal diskuteres i nogle råd, som så skal dit og dat, eller hvad ministeren forestiller sig kan få en effekt om 3, 4, 5 år; jeg ved ikke, hvorfor det er mindre centralistisk.
Tove Videbæk (KRF), 2000-01-13:
Som fru Jette Gottlieb sagde: Etikken skal være i orden. En måling i Jyllands-Posten den 15. januar 1996 fortalte, at halvdelen - altså 50 pct. - af alle voksne danskere egentlig har besluttet sig for, om de vil eller ikke vil afgive organer til transplantation, hvis spørgsmålet skulle blive aktuelt.
Rasmus Jarlov (KF), 2019-12-05:
Under debatten her har jeg dog lyttet ret meget til de indlæg, der er kommet, og jeg har i dag også noteret mig et høringssvar fra Danmarks Naturfredningsforening, som er ret kritisk over for den måde, afgiften på plastik er skruet sammen på, og det kunne jeg godt tænke mig at vi fik belyst noget mere her i de kommende uger, inden forslaget her skal endeligt vedtages.
Torsten Schack Pedersen (V), 2017-03-28:
Det synes jeg giver rigtig god mening, men at vi giver muligheden for, at en butik selv bestemmer, om den vil modtage kontanter i de sene aften- og nattetimer, synes jeg grundlæggende er en god idé, og derfor støtter vi naturligvis forslaget fra Venstres side.
Anne Grete Holmsgaard (SF), 2008-04-23:
men jeg synes, at et af problemerne med det, der sker i øjeblikket, er, at procenterne er meget lagt efter, hvad landbruget presser på for, og mindre efter, hvad vi ligesom betragter som miljøansvarligt, så jeg vil egentlig gerne vide: Vil ministeren gå ud og melde ud, at ja, selvfølgelig går vi efter de 50 pct.?
Christoffer Aagaard Melson (V), 2022-04-06:
Jeg håber, at ministeren og systemet lærer af den her sag, og at vi så hurtigst muligt får fundet en fagligt forsvarlig løsning til de her borgere, hvor der forventelig selvfølgelig skal være en anden proces, end der har været med Vejle Kommune og med lokalområdet i den her sag.
Mike Legarth (KF), 2009-11-03:
Derudover reguleres der nogle regler for Danmarks Vækstråd og de regionale vækstfora, som gør det lidt nemmere at administrere dem, og sluttelig har lovforslaget her at gøre med den erhvervspakke, som blev vedtaget for ganske nylig, og hvor regeringen tager hånd om de små og mellemstore virksomheder og giver dem nemmere lånevilkår i forbindelse med Vækstkaution.
Pernille Blach Hansen (S), 2003-06-03:
Jeg vil gerne sige til fru Pia Christmas-Møller: Erik Fabrin, Venstreborgmester i Søllerød Kommune, siger her i Mandag Morgen, at før betalte man 201 kr. i timen for en hjemmehjælper, nu skal man betale 239 kr.: »Dermed skal vi i centraliseringens navn betale en prisstigning på 20 pct. for nøjagtig det samme arbejde.«
Christian Rabjerg Madsen (S), 2021-09-09:
Det er også derfor, at en af de eneste ekstra nye prioriteringer i en smal og stram finanslov handler om at afsætte penge til lige præcis kriminalforsorgen, sådan at vi med flerårsaftalen sikrer, at vi forud for de forhandlinger har et økonomisk fundament at stå på, når vi skal løse nogle af de problemer, som spørgeren har kæmpet for i store dele af sit politiske liv, men også meget præcist og rigtigt her påpeger, og det er jeg enig i.
Peter Skaarup (DF), 2001-01-16:
Der synes jeg, at ministeren her i spørgetimen meget utvetydigt skulle sige: Jamen selvfølgelig skal de mennesker have en straf. Ministeren kan vel også godt bekræfte, at i den periode, voldtægtsforbrydere sidder i fængsel, kan de jo ikke begå ny voldtægt med efterfølgende omkostninger for den enkelte, men også for samfundet som helhed.